Det danske samfund kan være på vej mod en gradvis åbning. Sådan lød meldingen fra statsminister Mette Frederiksen (S) på et pressemøde mandag. - Hvis vi i de næste to uger hen over påsken står sammen, og hvis tallene fortsat er stabile over de næste to uger, vil regeringen begynde på en gradvis stille og kontrolleret åbning på den anden side af påsken, sagde Mette Frederiksen. En åbning af Danmark bør ifølge Statens Serum Institut ske gradvist. I en ny rapport skriver instituttet: - Der bør der være tidsmæssig afstand på cirka en måned mellem trin i åbningen. Det rejser spørgsmålet: Hvad vil blive åbnet i første omgang? TV 2 har talt med en række fagfolk, der vurderer, hvilke ting der vil blive åbnet først. Tallene i listen har ingen betydning for, hvad der åbner først. Kig i stedet på vurderingen i bunden af hvert punkt.

Referat:
Eksperter peger på, at skoler og dagtilbud vil være blandt de ting, der åbner først.